สอบถามหน่อยค่ะ ' พอดีเปนประจำเดือนเปนสีน้ำตาลมาเหมือนประจำเดือนจะหมดมาเยอะมาไม่มีเลือดสีแดงปะปนเรยค่ะเปนต้องแต่วันที่ 24 จนถึงวันที่ 2 ก.ย 62 มันผิดปกติไหมค่ะเพราะกินยาคุมฉุกเฉินด้วยค่ะ
สวัสดีค่ะ การมีประจำเดือนมามากเกิน 7 วัน จัดว่าเป็นเลือดออกมามากผิดปกติ ซึ่งอาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยยาคุมฉุกเฉินอาจทำให้มีเลือดออกกระปริดกระปรอยทางช่องคลอดได้ แต่ไม่ควรเป็นนานติดต่อกัน 7 วันค่ะดังนั้นภาวะที่เกิดขึ้นนี้น่าจะผิดปกติ ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนใดๆมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์